Seba ke paştdarîye bidê çalakîyanê grevanê vêşanîye, verê bananê Konseya Ewropa û Komîteya Vernîgirewtişê Îşkenceyî yê Strasbourgî de çalakîyê grevê vêşanîye yê 5 rojinî ameybî viraştene. Çalakîye 25’ê Sibate de, hetê endamanê PYD’yî ra ameybî destpêkerdene û no hewte zî Sîwana Meclîsê Cinîyan ê Êzîdîyan ra 7 cinîyan çalakîye dewr girewtebî.
Cinîyan ê Êzidîyan vizêrî şan de çalakîya xo qedênaye û şîyî zîyaretê cinîyan ê çalakîya grevê vêşanîye yê Strasbourgî. Cinîyan ê Êzîdîyan çalakwanî Dîlek Ocalane, Gulîstan Îke û Nurgûl Başarane ziyaret kerdî û çîta sipeye ya ke cinîyê Êzîdîyan erzenê xo ser sey dîyarîye daye xoverdayoxan. Cinîyan ê Êzîdîyan va ê do her ware û cayî de mucadeleyê xo bidomnê.
Cinîyan ê Êzidîyan qiseykerdişêk kerd û va “ma do heta peynîye şima het de bê û mucadele bikê.”
Nurgul Başarane zî bi nameyê cinîyan ê çalakwanan qisey kerd û wina va: “Emser bi xoverdayîşê cinîyan ê Kurdan barbarîya DAÎŞ’î ameye qedênayene û binkewtişê DAÎŞ’î rastê 8’ê Adare ame. No zî zaf bi mana yo. Cinîyê Êzidîyî vera tecrîdî mucadele kenê û xoverdayîş her ke şono beno pêt. No xoverdayîş do serkewtişî bîyaro.”
